REGLUGERÐ

**um úthlutun aflamarks í grásleppu til nýliða.**

1. gr.

*Gildissvið.*

Reglugerð þessi gildir um úthlutun aflamarks í grásleppu til nýliða samkvæmt 7. mgr. 8. gr. laga um stjórn fiskveiða, nr. 116/2006.

2. gr.

*Markmið.*

Aflamarki í grásleppu til nýliða er ætlað að styðja við aðila sem ekki eiga aflahlutdeild í grásleppu.

3. gr.

*Auglýsing og umsókn um aflamark til nýliða.*

Fiskistofa auglýsir eftir umsóknum um aflamark í grásleppu fyrir nýliða á hverju fiskveiðiári. Umsókn skal skilað á því formi sem Fiskistofa ákveður. Í umsókn um aflamark fyrir nýliða skulu eftirfarandi upplýsingar koma fram:

1. Nafn, kennitala og lögheimili.
2. Fiskiskip sem óskað er að aflamark verði skráð á.
3. Á hvaða staðbundna veiðisvæði fiskiskip muni stunda veiðar.

4. gr.

*Úthlutun aflamarks til nýliða.*

Aflamarki skv. 7. mgr. 8. gr. laga um stjórn fiskveiða skal Fiskistofa úthluta árlega til nýliða.

Fiskistofa skal úthluta aflamarki til nýliða á grundvelli umsókna skv. 3. gr. sem skiptist jafnt á milli umsækjenda. Þó getur hver umsækjandi aðeins fengið úthlutað að hámarki 30 tonnum.

Eftirstöðvum óráðstafað aflamarks til nýliða í grásleppu skal úthlutað til aflahlutdeildarhafa í grásleppu innan viðkomandi fiskveiðiárs.

5. gr.

*Viðurlög.*

Brot á reglugerð þessari varða viðurlögum samkvæmt ákvæðum laga um stjórn fiskveiða, nr. 116/2006, laga um fiskveiðar utan lögsögu Íslands, nr. 151/1996, laga um umgengni um nytjastofna sjávar, nr. 57/1996 og laga um veiðar í fiskveiðilandhelgi Íslands nr. 79/1997.

6. gr.

*Gildistaka.*

Reglugerð þessi er sett skv. 2. mgr. 7. gr. laga um veiðar í fiskveiðilandhelgi Íslands, nr. 79/1997 og 6. mgr. 8. gr. laga um stjórn fiskveiða, nr. 116/2006.

Reglugerðin öðlast gildi 1. september 2024.

*Matvælaráðuneytinu, xx. ágúst 2024.*

**Bjarkey Olsen Gunnarsdóttir.**

*Áslaug Eir Hólmgeirsdóttir.*